«Պաշտպանության նախարարը հստակեցրել է, որ պայմանագրային զինծառայողներին ծխախոտի փոխարեն գումարը տրվելու է աշխատավարձի հետ, դա նաև նպաստում է առողջ ապրելակերպին: Պարզ է, որ այդ ծխախոտը մինչ այժմ տրամադրվել է նաև չծխող պայմանագրայիններին, և նրանք իրենց ծխախոտը փոխանցել են ծխողներին, հիմա յուրաքանչյուր ոք ստանալու է իր գումարը: Սա շատ լավ լուծում է, բայց նույն այս շարքում մեկ այլ խնդիր էլ կա՝ շարքային կազմին դրամային տեսքով բավարարումներն իրենց մեջ կոռուպցիոն ռիսկ են պարունակում»,-ասաց փաստաբանը՝ հավելելով, որ շարքային կազմին տրվող ամսական բավարարումը որոշ «ազդեցիկների» կողմից հավաքվում է, և իր նպատակին չի ծառայում, ինչը միջանձնային հարաբերություններում բարդ հետևանքների է հանգցնում: